**N Á V R H**

Obec Skýcov v zmysle § 6 ods. 1 a § 11 ods. 4 písm. g) zákona SNR č. 369/1990 Zb. o obecnom zriadení v znení neskorších predpisov a podľa § 140 ods. 9 a 10 zákona č. 245/2008 Z.z. o výchove a vzdelávaní ( školský zákon) a o zmene a doplnení niektorých zákonov v znení neskorších predpisov,

v y d á v a toto všeobecne záväzné nariadenie (ďalej len „VZN“).

# Všeobecne záväzné nariadenie Obce Skýcov

# č. 1/2023

**o výške príspevku zákonného zástupcu dieťaťa alebo žiaka vo výške nákladov na nákup potravín, o výške príspevku na úhradu režijných nákladov na čiastočnú úhradu nákladov a o podmienkach úhrady v školskej jedálni**

# Čl. 1

**Úvodné ustanovenia**

Toto všeobecne záväzné nariadenie (ďalej len „VZN“) ustanovuje podrobnosti o výške príspevku zákonného zástupcu dieťaťa alebo žiaka na čiastočnú úhradu nákladov v školskom stravovacom zariadení, ktorým je zariadenie školského stravovania - školská jedáleň ako súčasť Materskej školy Skýcov, v zriaďovateľskej pôsobnosti Obce Skýcov.

# Čl. 2

**Určenie výšky príspevku na čiastočnú úhradu nákladov**

1. Podľa ods. 8 a 9 § 140 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov zákonný zástupca dieťaťa alebo žiaka uhrádza výšku finančného príspevku na stravovanie vo výške nákladov na nákup potravín podľa vekových kategórií stravníkov a na úhradu režijných nákladov.
2. Výška príspevku sa stanovuje aj v súlade s finančnými pásmami na nákup potravín na jedno jedlo podľa vekových kategórií stravníkov. Finančné pásmo je zhodné pre všetky vekové kategórie stravníkov. Výška príspevku je v súlade s **3. finančným pásmom A :**

**Tabuľka č. 1 - Výška príspevku na potraviny**

|  |  |  |  |  |
| --- | --- | --- | --- | --- |
| **Kategória**  **Veková kategória** | **Desiata** | **Obed** | **Olovrant** | **SPOLU** |
|  | **Výška poplatku v €** | | | |
| MŠ denné (stravníci – posledný ročník MŠ) | 0,50 | 1,20 | 0,40 | 2,10 |
| MŠ denné (stravníci od 2 do 6 rokov) | 0,50 | 1,20 | 0,40 | 2,10 |
| ZŠ (stravníci od 6 do 11 rokov - 1. stupeň) | x | 1,70 | x | 1,70 |
| ZŠ (stravníci od 11 do 15 rokov- 2. stupeň) | x | 1,90 | x | 1,90 |

1. V zmysle zákona č. 544/2010 Z.z. o dotáciách v pôsobnosti MPSVaR SR, s účinnosťou od 1. mája 2023, bude poskytovaná dotácia na stravovanie pre deti v MŠ posledný ročník a deti v hmotnej núdzi a životnom minime, a deti ZŠ 1. stupeň a 2. stupeň nasledovne :

**Tabuľka č. 2 - Výška dotácie a jej použitie**

|  |  |  |  |
| --- | --- | --- | --- |
| **Kategória**  **Veková kategória** | **Výška**  **dotácie** | **Potraviny** | **Režijné náklady** |
| MŠ stravníci od 2 do 6 rokov – HN / ŽM | 1,40 € | 1,40 € | 0 |
| MŠ denné (stravníci – posledný ročník MŠ) | 1,40 € | 1,40 € | 0 |
| ZŠ (stravníci od 6 do 11 rokov - 1. stupeň) | 2,10 € | 1,70 € | 0,40 € |
| ZŠ (stravníci od 11 do 15 rokov- 2. stupeň) | 2,30 € | 1,90 € | 0,40 € |

1. V zmysle zákona č. 245/2008 Z.z. § 140 ods. 8 – 10 určuje obec výšku príspevku na čiastočnú úhradu nákladov na prevádzkovú činnosť školskej jedálne pre vekové kategórie nasledovne :

**Tabuľka č. 3 – Režijné náklady**

|  |  |
| --- | --- |
| **Kategória**  **Veková kategória** | **Režijné náklady**  **výška poplatku v €** |
| MŠ (stravníci od 2 do 6 rokov + deti nad 6 rokov navštevujúce MŠ) | 2,00 € mesačne |
| ZŠ (stravníci od 6 do 11 rokov - 1. stupeň) | 0,40 € za obed |
| ZŠ (stravníci od 11 do 15 rokov- 2. stupeň) | 0,40 € za obed |

1. Podľa údajov v bodoch 2, 3 a 4 bude výška poplatku pre zákonného zástupcu stravníka nasledovná :

**Tabuľka č. 4 - Výška poplatku zákonného zástupcu**

|  |  |  |  |  |
| --- | --- | --- | --- | --- |
| **Kategória**  **Veková kategória** | **Dotácie**  **MPSVaR** | **Cena**  **potravín** | **Režijné náklady** | **Poplatok zákonného zástupcu** |
| MŠ denné (stravníci od 2 do 6 rokov ) | 0 | 2,10 € | 2,-€  mesačne | **2,10 € denne +**  **2,- € mesačne** |
| MŠ denné (stravníci od 2 do 6 rokov – hmotná núdza a ŽM) | 1,40 € | 2,10 € | 2,- € mesačne | **0,70 € denne +**  **2,- € mesačne** |
| MŠ denné (stravníci – posledný ročník MŠ) | 1,40 € | 2,10 € | 2,- € mesačne | **0,70 € denne +**  **2,- € mesačne** |
| ZŠ (stravníci od 6 do 11 rokov - 1. stupeň) | 2,10 € | 1,70 € | 0,40 € | **0** |
| ZŠ (stravníci od 11 do 15 rokov - 2. stupeň) | 2,30 € | 1,90 € | 0,40 € | **0** |

1. Stravníkom v školskej jedálni môžu byť deti, žiaci, zamestnanci škôl a školských zariadení, so súhlasom zriaďovateľa a príslušného regionálneho úradu verejného zdravotníctva sa môžu v školskej jedálni stravovať aj iné fyzické osoby (§ 140 ods. 3 zákona č. 245/2008 Z.z.)
2. Dospelým stravníkom (zamestnanci a iné fyzické osoby) sa aplikuje úhrada za stravovanie podľa jednotne zvoleného finančného pásma B, vo výške celkových nákladov na potraviny a režijných nákladov na výrobu jedného jedla ako pre vekovú kategóriu stravníkov 15-19 ročných s akceptovaním úpravy podľa § 152 Zákonníka práce.

**Tabuľka č. 5 - Dospelí stravníci hodnota jedla**

|  |  |  |  |
| --- | --- | --- | --- |
| **Kategória** | **Cena za potraviny** | **Režijné náklady** | **Hodnota obedu** |
|  | **Výška poplatku v €** | | |
| Dospelí stravníci ZŠ | 2,40 € | 3,10 | 5,50 |
| Dospelí stravníci MŠ | 2,40 € | 3,10 | 5,50 |
| Dôchodcovia | 2,40 € | 3,10 | 5,50 |

# Čl. 3

**Podmienky úhrady v školskej jedálni**

Dotácia na podporu výchovy k stravovacím návykom dieťaťa sa poskytuje za každý deň, v ktorom sa dieťa zúčastnilo výchovno-vzdelávacej činnosti v materskej škole a žiak výchovno-vzdelávacieho procesu v základnej škole a odobral stravu.

1. Plnú stanovenú sumu úhrady za stravu uhrádza zákonný zástupca dieťaťa alebo žiaka za :
2. za odobratú stravu v danom stravovacom dni, v ktorom sa dieťa nezúčastnilo výchovno-vzdelávacej činnosti v materskej škole alebo vyučovania v základnej škole a zákonný zástupca neodhlásil dieťa alebo žiaka v stanovenom termíne a čase podľa pokynov v prihláške na stravovanie (prvý deň neprítomnosti na vyučovaní),
3. neodobratú stravu v danom stravovacom dni, v ktorom sa dieťa nezúčastnilo výchovno-vzdelávacej činnosti v materskej škole alebo vyučovania v základnej škole a zákonný zástupca neodhlásil dieťa alebo žiaka v stanovenom termíne a čase podľa pokynov v prihláške na stravovanie.
4. V prípade, že je stravovacia jednotka vyššia ako je výška dotácie, rozdiel uhrádza zákonný zástupca dieťaťa .
5. Termín a spôsob úhrady príspevku na stravu a príspevku na režijné náklady v zariadení školského stravovania obce Skýcov určí zriaďovateľ.
6. Podrobnejšie podmienky stravovania v školskej jedálni budú stanovené v zápisnom lístku stravníka.

# Čl. 4

**Záverečné ustanovenia**

1. Toto VZN ruší VZN č. 2/2022 a dodatok č. 1 k VZN č. 2/2022 o výške príspevku zákonného zástupcu dieťaťa alebo žiada vo výške nákladov na nákup potravín, o výške príspevku na úhradu režijných nákladov na čiastočnú úhradu nákladov a o podmienkach úhrady v školskej jedálni.
2. Toto VZN č. 1/2023 bolo prerokované a schválené Obecným zastupiteľstvom Obce Skýcov na svojom ... zasadnutí dňa ............2023 uznesením č. .../2023.
3. Toto VZN Obce Skýcov č. 1/2023 **nadobúda účinnosť od 1. mája 2023.**

Mgr. Tomáš Kolembus

starosta obce Skýcov

Návrh VZN vyvesený na úradnej tabuli dňa 29.03.2023

Návrh VZN zvesený z úradnej tabuli dňa ......................

VZN vyvesené dňa : ............................

VZN zvesené dňa : ..............................

Dátum ukončenia lehoty na pripomienkovanie : 08.04.2023

|  |
| --- |
| Dňom vyvesenia návrhu nariadenia začína plynúť desaťdňová lehota, počas ktorej môžu fyzické osoby a právnické osoby uplatniť pripomienku k návrhu nariadenia v písomnej forme alebo ústne do zápisnice na OcÚ. Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí spracovateľ nariadenia prihliadať, a to najmä vtedy, ak nie sú zdôvodnené. Na pripomienky uplatnené po desaťdňovej lehote sa nemusí prihliadať. |